**Samuli Kankaanperä** (s. 30. maaliskuuta 1992 Jyväskylä) on suomalainen jääkiekkopuolustaja, joka on pelannut yhden SM-liigaottelun JYP:ssä. Isokokoinen Kankaanperä on puolustava puolustaja, jonka vahvuudet ovat oman maalin suojeleminen ja fyysisyys. Hänen heikkouksiin kuuluu suora luistelu, kiekollinen peli ja laukaus. Kankaanperä on pelitapansa vuoksi myös melko jäähyherkkä. Hän saa vastuuta alivoimalla.

Ura
---

### Seuraura

Kankaanperä on JYPin oma kasvatti. Hän toimi kaudella 2007–2008 joukkueen C-nuorten varakapteenina. Kaudella 2010–2011 Kankaanperä oli tehoilla 7+10=17 JYPin A-nuorten tehokkain puolustaja. Hän voitti kauden päätteeksi A-nuorten Suomenmestaruuden. Kankaanperä pelasi samalla kaudella myös ensimmäiset miesten pelinsä esiintyessään yhteensä yhdeksässä Mestis-ottelussa D Teamin ja alle 20-vuotiaiden maajoukkueen riveissä.

Toukokuussa 2011 Kankaanperä teki vuoden mittaisen sopimuksen D Teamin kanssa. Kaudeksi 2011–2012 joukkueen nimi vaihtui kuitenkin JYP-Akatemiaksi. Kankaanperä on pelannut kauden aikana myös JYPin A-nuorissa. Hänet nostettiin JYPin SM-liigajoukkueen kokoonpanoon ensimmäisen kerran 31. tammikuuta 2012 otteluun Saimaan Palloa vastaan. Kankaanperä merkittiin liigadebyytissään ykköspuolustajapariin Arto Laatikaisen viereen. Hän sai jääaikaa 13.44 minuuttia, kunnes sai toisessa erässä ajassa 45.54 viiden minuutin jäähyn ja 20 minuutin automaattisen pelirangaistuksen selästä taklaamisen vuoksi. Ottelu jäi Kankaanperän kauden ainoaksi SM-liigassa. Tuloskaskausi JYP-Akatemiassa toi hänelle 37 runkosarjaottelussa tehot 1+7=8 ja Kankaanperä keräsi myös 75 jäähyminuuttia, joilla hän sijoittui Mestiksen jäähypörssissä kahdeksanneksi.

Kaudeksi 2012–2013 Kankaanperä liittyi JYPin SM-liigarinkiin. Hänet lainattiin kauden kynnyksellä JYP-Akatemiaan, mutta Kankaanperä oli loukkaantumisten takia lähes koko kauden sivussa ja pelasi vain kuusi ottelua. Hän pelasi myös kaksi playoff-ottelua JYPin A-nuorissa.

Kauden 2013–2014 Kankaanperä vietti kokonaan JYP-Akatemian vahvuudessa, mutta hän pelasi kuitenkin yhden European Trophy -ottelun JYPissä, joka voitti lopulta koko turnauksen.

### Maajoukkueura

Kankaanperä on pelannut kymmenen nuorten ja kahdeksan poikien maaottelua.

Muuta
-----

Kankaanperän isoveljet Markus ja Mikko ovat pelanneet myös SM-liigassa. Veljesten isä Ari ja setä Risto Kankaanperä ovat myös entisiä SM-liigapelaajia. Heidän serkkunsa Tapio Sammalkangas pelasi omalla urallaan pudotuspelit mukaan lukien yli 700 SM-liigaottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2009–2010 | JYP | A-SM | 14 | 1 | 1 | 2 | 14 | – | – | – | – | – |
| 2010–2011 | Suomi U20 | Mestis | 2 | 0 | 1 | 1 | 0 | – | – | – | – | – |
|  | D Team | Mestis | 7 | 1 | 1 | 2 | 6 | – | – | – | – | – |
|  | JYP | A-SM | 32 | 7 | 10 | 17 | 55 | 11 | 1 | 5 | 6 | 14 |
| 2011–2012 | JYP-Akatemia | Mestis | 37 | 1 | 7 | 8 | 75 | – | – | – | – | – |
|  | JYP | A-SM | 6 | 1 | 2 | 3 | 14 | 3 | 0 | 0 | 0 | 2 |
|  | JYP | SM-liiga | 1 | 0 | 0 | 0 | 25 | – | – | – | – | – |
| 2012–2013 | JYP-Akatemia | Mestis | 6 | 0 | 1 | 1 | 2 | – | – | – | – | – |
|  | JYP | A-SM | – | – | – | – | – | 2 | 0 | 0 | 0 | 6 |
| 2013–2014 | JYP-Akatemia | Mestis | 38 | 1 | 7 | 8 | 26 | – | – | – | – | – |
| 1 kausi | yhteensä | SM-liiga | 1 | 0 | 0 | 0 | 25 | – | – | – | – | – |
| 4 kautta | yhteensä | Mestis | 90 | 3 | 17 | 20 | 109 | – | – | – | – | – |

Lähteet
-------

* Samuli Kankaanperä The Internet Hockey Databasessa (englanniksi)
* Samuli Kankaanperä *Elite Prospects*. Everysport Media Group AB.  (englanniksi)

### Viitteet

1. ↑  Samuli Kankaanperä – JYP-Akatemia – MESTIS – Jatkoaika.com – Kaikki jääkiekosta
2. 1 2 3 4  EliteProspects
3. ↑  D Team nuorentuu rajusti  20.5.2011. Jatkoaika.com. Viitattu 2.2.2012.
4. ↑  Ennakkoraportti – Liiga  31.1.2012. Liiga. Viitattu 2.2.2012.
5. ↑  Tilastot – Liiga  31.1.2012. Liiga. Viitattu 2.2.2012.
6. ↑  Ranskalaispakki JYP:n ratkaisija  31.1.2012. Ilta-Sanomat. Viitattu 2.2.2012.
7. ↑  JYP-Akatemialla selvät sävelet tulevalle kaudelle  31.5.2012. Jatkoaika.com. Viitattu 11.6.2013.
8. ↑  Mestiksen avauskierroksella iso kasa liigalainoja  12.9.2012. Jatkoaika.com. Viitattu 11.6.2013.
9. ↑  Mestis-toimitus (toim. Erno Laisi): Taistelu kotiedusta ja viimeisistä pudotuspelipaikoista tiivistyy  23.1.2013. Jatkoaika.com. Viitattu 11.6.2013.
10. ↑  Heikkilä, Tuomas: Viides Kankaanperä debytoi tulikuumien kohtaamisessa  31.1.2012. Keskisuomalainen.  Arkistoitu 2.2.2012. Viitattu 2.2.2012.